Andrijs Volokitins

Andrijs Volokitins (; dzimis  Ļvivā) ir Ukrainas starptautiskais lielmeistars šahā (2001).

 Biogrāfija 
Daudzkārtējais Ukrainas junioru šaha čempionātu dalībnieks, kuros izcīnījis divas zelta medaļas (1997, 1998) U12 vecuma grupā. 1998. gadā uzvarējis arī Pasaules junioru šaha čempionātā U12 vecuma grupā. 1999. gada Pasaules junioru šaha čempionātā U14 vecuma grupā izcīnījis sudraba medaļu. 2001. gadā ieņēmis 2. vietu Ukrainas šaha čempionātā, 3. vietu Milana Vidmara memoriālā Slovēnijā, kā arī piedalījies Pasaules šaha čempionātā pēc izslēgšanas sistēmas, kur zaudējis 1. kārtā.World Chess Championship 2001 2003. gadā uzvarējis starptautiskos šaha turnīros Bermudā un Batumi. 2004. gadā Harkivā uzvarējis Ukrainas šaha čempionātā.73rd Ukrainian Championship 2004 2005. gadā uzvarējis starptautiskos šaha turnīros Bīlē un Lozannā. 2012. gadā Kijivā izcīnījis bronzas medaļu Ukrainas šaha čempionātā. 2014. gadā Vroclavā kļuvis par sudraba medaļas ieguvēju Eiropas čempionātā ātrajā šahā.European Rapid Chess Championship 2014: Jan-Krzysztof Duda is the winner Vairākkārt piedalījies Pasaules kausa izcīņā šahā pēc izslēgšanas sistēmas (2005, 2007, 2013, 2015), kur labāko rezultātu sasniedzis 2007. gadā, kad pēc uzvaras 1. kārtā pār Le Kuan Ljemu iekļuvis 2. kārtā.

2021. gada novembrī Rīgā ierindojies 41. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss 2023. gada novembrī Daglasā ierindojies 48. vietā "FIDE Grand Swiss" turnīrā.2023 FIDE Grand Swiss 2025. gada septembrī Samarkandā ierindojies 76. vietā "FIDE Grand Swiss" turnīrā.FIDE Grand Swiss Tournament 2025 Open

Pārstāvējis Ukrainas komandu lielākajos komandu šaha turnīros:
 Pasaules šaha olimpiādēs piedalījies 5 reizes (2004-2008, 2012, 2016). Komandu vērtējumā izcīnījis zelta (2004), sudraba (2016) un bronzas (2012) medaļas. Individuālajā vērtējumā izcīnījis 2 zelta (2016 - divas) medaļas;OlimpBase :: Men's Chess Olympiads :: Andriy Volokytin
 Eiropas komandu šaha čempionātos piedalījies 6 reizes (2001, 2007-2009, 2013, 2019, 2025). Komandu vērtējumā izcīnījis zelta (2025), sudraba (2019) un bronzas (2009) medaļas. Individuālajā vērtējumā izcīnījis bronzas (2009) medaļu;OlimpBase :: European Men's Team Chess Championship :: Andriy Volokytin
 Pasaules komandu šaha čempionātā piedalījies 2005. gadā.OlimpBase :: World Men's Team Chess Championship :: Andriy Volokytin

Par panākumiem turnīros FIDE 2000. gadā Volokitinam piešķīrusi starptautiskā meistara (IM), bet 2001. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1986. gadā dzimušie
Kategorija:Ļvivā dzimušie
Kategorija:Ukrainas šahisti
Kategorija:Ukrainas Nopelniem bagātie sporta meistari
Kategorija:Ar ordeni "Par nopelniem" apbalvotie (Ukraina)